יש באילנות דומים זה לזה בעלין או בפירות ואעפ"כ הואיל והם שני מינים הרי אלו כלאים כיצד התפוח עם החזרד <i>(פירוש מין תפוח יער תרגום וכפתור וחיזור)</i> הפרסקין <i>(פירוש פירסק"י בלע"ז)</i> עם השקדים השזפין <i>(פי' הרכיב זיתים על רמון שהם פרי דומה לזית יוצא מהם שזפין)</i> עם הרמון אע"פ שדומים זה לזה כלאים זה בזה אבל האגסים <i>(פי' פיר"י בלע"ז)</i> עם הקרוסטומלין <i>(פי' מין אגסים)</i> והפרישן <i>(פי' קודוני"ו)</i> עם העוזרדים <i>(פי' סורבלי"י)</i> אינם כלאים זה בזה: <i>הגה: וכן מותר להרכיב מין א' אפילו שחורות בלבנות ודקות בגסות אע"פ שיש לו שם לווי (כל בו וב"ח בשם א"ח) וכן סרק על גבי סרק שרי אף ע"פ שאינו מינו (כן משמע מהטור) ומ"מ הואיל ואין רוב העולם מכירין רוב המינין טוב ליזהר מכולן (ב"י בשם סמ"ק):</i>